text: Daugård Skole fejrer 100-års fødselsdag med et kig tilbage i tiden
  08 december 2016 kl. 11.22
  Spanskrør og skolebænke er fortid, men på Daugård Skole har eleverne i denne uge været tilbage i datidens skolestue for at fejre skolens 100-års fødselsdag.
  Det er præcis et århundrede siden, den sidste mursten blev sat på plads i Daugård Skole. Det skal fejres, og det er skolens 111 elever og 19 lærere i fuld gang med i denne uge.
  Eleverne har udover skolens historie og gamle børnelege også lært, hvordan det var at gå i skole før i tiden.
  Mathias Nikolaj Christiansen, 5. klasse, Daugård Skole: " Det var ikke så godt, som det er nu. Reglerne var strikse, og lærerne slog meget."
  - Det var ikke så godt, som det er nu. Reglerne var strikse, og lærerne slog meget,  siger Mathias Nikolaj Christiansen fra 5. klasse til TV SYD.
  Undervejs har eleverne arbejdet i forskellige værksteder med praktisk arbejde for at gøre klar til dagens åbent hus og skolefesten torsdag aften.
  - Børnene har været vildt interesserede og aktive i de ting, vi satte dem til. De er virkelig gået op i det med liv og sjæl,  siger børnehaveklasseleder Liselotte Stenby til TV SYD.
  